MIRKA MANÁKOVÁ

Prostitútka

a Arab

NAŠE VOJSKO

PRAHA2020

Copyright © 2020 by Mirka Manáková

Cover and layout © 2020 by Michal Dočkal

Slovak edition © 2020 by NAŠE VOJSKO

All rights reserved

ISBN 978-80-206-1897-9 (viazaná)

ISBN 978-80-206-1898-6 (brožovaná)

1. KAPITOLA

Graciela sedela vo vlaku a spýtavo hľadela na Sally. Potrebovala sa uistiť, že vyzerá naozaj dobre a nič jej zovňajšku nechýba. Už si asi po tretíkrát pudrovala tvár. Ako zámerne okolo prechádzal sprievodca a uškŕňal sa na ňu. Zrejme si o nej myslel svoje, ale Graciele to bolo ukradnuté. Veď prečo by sa mala zaoberať nejakým hlupákom, ktorého pracovnou náplňou je vyhadzovať ľudí z vlaku, pokiaľ nemajú zakúpený lístok ? Našpúlila pery.

„Nevyrazia ma, len čo ma uvidia ? “

Sally prevrátila oči.

„A čo myslíš, že im bude záležať na tom, akú vrstvu mejkapu máš na tvári ? Ideš do Londýna pracovať ako chyžná, nie ako herečka. Radšej by si si mala naštudovať, čo všetko taká chyžná musí robiť.“

„Ach, Sally, s tebou je niekedy strašná nuda. Radím ti, uprav sa trochu, nech si k svetu. Je to nóbl hotel a majú tam radi šik chyžné. Ver mi, že na výzore záleží.“

„To si nemyslím. Ak im ukážem, že viem pracovať, určite ma ocenia.“

„Nezabúdaj, že z poslednej práce ťa vyrazili a platili ťa úboho. Tam sa budeme mať ako v raji, máš moje slovo,“ Graciela sa pousmiala, dúfajúc, že zahnala priateľkine obavy.

Po krátkom prehováraní jej skúseným pohybom prepudrovala tvár, oči orámovala čiernou linkou a pery nalíčila červeným rúžom. „Teraz vyzeráš oveľa lepšie. A čo sa týka hotela, do ktorého ideme pracovať, osobne poznám Christophera. Je to fajn chlapík, ktorý sa o nás postará.“

„Čo konkrétne máš na mysli ? “

„Pracovnú dobu, plat a všetko ostatné.“

„Suma, ktorú si spomínala, sa mi vidí prehnaná. Čo ak iba tára ? “

„Ani náhodou ! Christopher je seriózny a čo sľúbi, dodrží. Mám nos na ľudí a jeho som hneď odhadla.“

Sally sa pomrvila. „Ako dobre ho poznáš ? “

„Nie dlho, ale ani nie krátko, niečo medzi tým. Sama mi dáš za pravdu, že lepšieho šéfa si si nemohla priať,“ uisťovala ju Graciela.

Sally už niekoľko mesiacov nemala žiadnu prácu, a preto, keď k nej Graciela prišla s návrhom pracovať v hoteli, minimálne ju ponuka zaujala. Boli dlhoročné priateľky a pracovať spolu znelo lákavo. Mať pri sebe nablízku priateľku predsa nemôže byť na škodu. Obe cestovali z vidieka do Londýna, mesta snov. Graciela už dlho básnila o tom, že jedného dňa si nájde v Londýne prácu. Sally stiahla so sebou, nech nie je vo veľkom meste osamelá.

„Pôsobíš kŕčovito, zlatko. Uvoľni sa a zhlboka dýchaj. Viem, že si vzrušená, ale to som i ja ! V Londýne nás čaká život plný luxusu, to si píš ! “

Graciela pôsobila sebavedomo, nepochybovala, že všetko bude dokonalé. Veď práve toto si vysnívala. Lenže Sally zmáhali pochybnosti, i keď nebol dôvod. Asi by sa mala upokojiť. Určite je nervózna preto, lebo v takom veľkom meste ešte nikdy nepracovala. V podstate celý život prežila na vidieku ako Graciela, len s tým rozdielom, že priateľke nikdy nechýbalo sebavedomie, na rozdiel od nej. Keď dorazili na železničnú stanicu Paddington, Graciela sa tajomne usmiala.

„Už ho vidím.“

„Koho ? “

„Christophera.“

Sally medzi húfom ľudí, ktorí sa pohybovali sem a tam, iba ťažko usúdila, ktorý z nich je Christopher. Zakrátko na to Graciela zastala pred mužom v strednom veku. Mal na sebe dlhý čierny kabát a tvár mu zacláňal klobúk.

„Vitaj, miláčik,“ muž sa sklonil a pobozkal ju na obe líca. Graciela ladne pohodila hustou hrivou plavých vlasov a čarovne sa usmiala. Tak čarovne, až sa Sally zazdalo, že s ním otvorene koketuje.

„Predsa si priviedla aj ju ? “ Christopher uprel zrak na dievča a skúmavým pohľadom si ju premeral. Štíhla brunetka ho zaujala, ibaže pôsobila dosť ustráchane oproti Graciele, ktorú síce poznal krátko, no nepochyboval, že sa dokonale hodí na prácu, ktorú jej ponúkol.

„Áno, to je Sally. Má trochu obavy, ale ako vidíš, je pekná,“ štebotala Graciela a Sally absolútne ich diskusii nerozumela. Prečo rozoberali jej výzor ? Radšej sa nevyjadrovala, pretože sa obávala, že vypustí z úst niečo trápne. Veď neskôr sa s Gracielou porozpráva…

Tá však mala iné plány. Nič Sally nemienila vysvetľovať, chcela iba prácu svojich snov a dúfala, že Sally bude mať pri sebe. Keď sa po prvýkrát stretla s Christopherom, pôsobil na ňu ako džentlmen. Sľúbil im zálohu hneď v prvý deň po príchode. Dôverovala mu. Christopher mal v sebe niečo, čo milovala na mužoch v jeho veku. Bol šarmantný, vtipný a bohatý. Predovšetkým bohatý. Ten posledný bod ju k nemu priťahoval ako magnet. Vedela si dokonca predstaviť, že by sa stala jeho milenkou. Ani dvadsaťročný vekový rozdiel medzi nimi by jej neprekážal. Predsa len, muži v jeho veku sú zabezpečení a vedia, čo chcú. Kráčali k jeho autu. Christopher sa postaral o kufre dievčat a s úsmevom ich požiadal, aby sa posadili na zadné sedadlá. Potom si zapálil cigaretu. Keď v aute na chvíľu osameli, Sally nervózne štuchla lakťom do Graciely.

„Čo to má znamenať ? “

„Čo akože ? “ Graciela nedokázala od neho odtrhnúť zrak. Pripadalo jej sexi ešte aj to, ako fajčil. Samozrejme, tú najdrahšiu značku.

„Vy ste spolu flirtovali ! “

„No a ? Prekáža ti to ? “

„Nehanbíš sa flirtovať so svojím šéfom ? “ nerozumela jej pohnútkam Sally.

„Páči sa mi, čo je na tom ? A už prestaň, správaš sa ako malá ! “ zahriakla ju nervózne Graciela. Prečo musela Sally vždy všetko komplikovať a preháňať ?

Christopher sa posadil za volant. Odkašlal si a zapol rádio. Celú cestu všetci mlčali. Zvláštna jazda.

V ovzduší sa niesol akýsi rešpekt voči mužovi, ktorý im mal zmeniť život. Šéf je predsa len šéf.

***

Zastali pred veľkou luxusnou budovou, na ktorej tkvel nápis Beautiful girls, čo v preklade znamenalo krásne dievčatá. Sally naprázdno preglgla. Márne hľadala počet hviezdičiek, toto nebol hotel. Chcela niečo povedať, ale Graciela ju nedočkavo ťahala dnu, pričom ju karhala prísnym pohľadom, nech radšej nič nehovorí.

Možno sa tu len na chvíľu zastavili, pomyslela si Sally. Graciela si s úplným pokojom obzerala luxus okolo seba. Všade to iskrilo tajomnými červenými farbami, podlahy sa leskli, luster sa ligotal a na recepcii sa usmievala prenádherná blondínka v čipkovaných šatách, ktoré toho viac odhaľovali ako zakrývali. Niekde v pozadí vyhrávala hudba a všade vládol pokoj. Po bujarej noci sa očividne vyspávalo.

„Toto je váš nový domov, dievčatá,“ usmial sa Christopher a zložil si klobúk. Prstami si prehrabol čierne nagélované vlasy a zapálil si ďalšiu cigaretu.

„Je to tu úžasné ! “ zvýskla Graciela.

Christopher teda neklamal, keď hovoril, že sa tu bude mať ako princezná. Pozrela na Sally a skrivila pery do úškľabku. Jej priateľka vyzerala ako pred srdcovým infarktom. Žiadne nadšenie z nej nevyžarovalo.

„Poď, sadneme si,“ ťahala ju na koženú sedačku Graciela.

„Čo tu robíme ? “ spýtala sa s hrčou v hrdle Sally.

„Čo sa tak hlúpo pýtaš ? Prišli sme sem pracovať.“

„Tu budem robiť chyžnú ? “

Christopher položil na stôl poháre a všetkým nalial šampanské.

„No… nie tak celkom. Christopher ti vysvetlí, čo budeš robiť.“

„Čo to hovoríš ? Na inej pracovnej pozícii sme sa nedohodli ! “ Sally sa prudko postavila.

„Upokoj sa a sadni si. Zbytočne robíš paniku,“ zľahčovala celú situáciu Graciela.

„Len pokojne, dievčatko. Nebude ti u nás zle,“ Christopher nadvihol pohár a štrngol si s Gracielou. Sally sa však pohára ani nedotkla.

„Nemáš rada šampanské ? Ak chceš, môžeš si dať niečo iné. Čokoľvek,“ žmurkol na ňu nový šéf.

„Chcem vedieť pravdu. Ak tu nemám robiť chyžnú, tak potom čo ? “ Sally mala zlú predtuchu, že sa stala terčom podvodu. Christopher sa na ňu veľavýznamne usmial.

„Si príliš pekná na to, aby si pracovala ako chyžná. Budeš dokonalá luxusná spoločníčka pre solventných pánov. Môžem vám obom sľúbiť, že diskrétnosť máte zaručenú. Klienti sa musia pred aktom osprchovať, bez výhrady používať kondómy a pravidelne budete podstupovať lekárske prehliadky. Pre istotu,“ napil sa a dlho sa zahľadel na Sally, ktorá zhrozene pozrela na Gracielu.

„To nemôže byť pravda ! Ty si po celý čas vedela, do čoho ideme a klamala si mi ? “

Graciela prevrátila oči. „Prepáč, chcela som ti povedať pravdu, až keď budeme na mieste.“

„Mala si mi to povedať hneď ! “

„Aby som riskovala, že so mnou do Londýna nepôjdeš ? “

„A kde berieš istotu, že ostanem ? “

Christopher sa iba uškŕňal. Na podobné šarvátky medzi dievčatami bol zvyknutý, občas sa tomu jednoducho nedalo vyhnúť.

„To by si mi neurobila,“ precedila cez zuby Graciela.

„Ale áno, urobila. Hneď teraz odchádzam,“ Sally sa postavila. Graciela cítila, ako sa jej dvíha hruď od hnevu. S týmto teda nerátala. Chcela mať pri sebe jedinú priateľku, ktorú mala úprimne rada. Teraz ju však privádzala do zúrivosti.

„Neblázni, Sally. Daj tomu aspoň šancu.“

„Nebudem robiť predsa prostitútku a rozťahovať nohy perverzným chlapom ! “

„Tak by som to nenazval,“ poznamenal Christopher. „Prostitútky sú iba na ulici, vy budete dámy na úrovni, ktorým doprajem luxus,“ dodal.

„Aký je rozdiel medzi prostitútkou na ulici a v tomto dome ? Všetky majú sex za peniaze ! “

„Ale nie všetky si zarobia tak dobre ako tu,“ oponoval.

„Odchádzam ! “ Sally tu už nemala čo hľadať. Nespoznávala Gracielu a nemohla uveriť, kam ju priviedla. Zbláznila sa, keď chcela robiť najpodradnejšiu prácu, akú len žena môže robiť ? Radšej by čistila záchody, ale toto nie !

„Ideš so mnou ? “ spýtala sa s nádejou, že si to rozmyslí a odíde s ňou.

Graciela sa na ňu však neúprosne mračila. Mala úplne iné plány a názory na život. „Nikam nejdem, zostávam tu. Ak teraz odídeš, už viac nie sme priateľky,“ vyhŕkla. Sally sa nahrnuli slzy do očí.

„Dobre, ako chceš. Zbohom, Graciela,“ schmatla kufor a ponáhľala sa preč. Viac sa neotáčala a o pár sekúnd sa vyparila. Graciela za ňou nechápavo hľadela. Ako jej to len mohla Sally urobiť ? Ako ju mohla tak zbabelo opustiť ? Pocítila, ako ju objímajú Christopherove ruky. Tlačil sa k nej a perami sa dotýkal jej ucha.

„Nič si z toho nerob, dievčatko. I tak za veľa nestála. Ty si oveľa krajšia a hlavne vieš, čo chceš. Všetci muži ti budú ležať pri nohách.“

„Myslíš ? “ pozrela na neho veľkými očami.

„Nemyslím, ja to viem. Urobím z teba kráľovnú tohto raja,“ sklonil sa k nej a pobozkal ju. Graciela sa zachvela. Ešte nikdy sa nebozkávala s takým skúseným mužom.

„Ale teraz by som si ťa rád vychutnal ja. Potrebujem zistiť, čo všetko ovládaš a koľko ťa toho musím naučiť. Ideme hore do izby,“ postavil ju pred hotovú vec. Srdce sa jej prudko rozbúšilo a na moment zapochybovala, či vôbec chce ísť s ním na izbu. Christopher ju priťahoval, ale nepredpokladala, že musí prejsť jeho posteľou, aby si ju otestoval. No práca je práca a k tej patril aj konkurz.

„Netvár sa, akoby si videla ducha. Veď už nie si panna, však ? “ prerušil jej myšlienky Christopher.

„Nie som, a práve preto ma prekvapuje, že ma chceš niečo učiť. Azda si nemyslíš, že som neskúsená ? “ vyzývavo sa usmiala, aby zakryla rozpaky.

„Ukáž mi, čo v tebe je,“ stisol ju za stehno.

„Dobre, tak poďme,“ preglgla naprázdno. Postavil sa a chytil ju za ruku. Kráčali po schodoch a Graciela cítila, ako sa jej chvejú kolená. Kam sa podelo jej sebavedomie ? Uvedomovala si, že až taká skúsená nie je. Mala len jedného milenca, ktorý bol navyše v jej veku. Čo ak nenaplní Christopherovu predstavu a príde o prácu snov ? V obavách vstúpila za ním do izby. Intímne červené svetlo, luxusná posteľ a vôňa kvetov pôsobili na prvý pohľad veľmi romanticky. Ale keď sa na ňu vrhol, už jej to také romantické nepripadalo. Chcela mu povedať, že ide na ňu prirýchlo, no neodvážila sa. Musí sa predsa správať ako profesionálka. Odrazu mala jeho ruky všade a ani sa nenazdala a ocitla sa pred ním nahá.

Potom sa vyzliekol Christopher. Keď vedľa neho padol posledný kúsok oblečenia, Graciela stŕpla. Cítila, ako jej horí tvár od roztržitosti. Vyzeral príťažlivo, no znepokojoval ju spôsob, s akým s ňou zaobchádzal. Akoby bola len vec. Prikázal jej, aby sa ho dotýkala po celom tele a komentoval, kde má ubrať a kde pridať. Graciela prechádzala nechtami po jeho hrudi a zhlboka dýchala. Falošný úsmev jej neschádzal z tváre. Christopher jej zrazu schmatol ruku a priložil si ju k pohlaviu. Stuhla, ale iba na moment.

Nemôže to teraz pokaziť, nemôže zdupkať a premárniť šancu na lepší život. Veď ide len o sex. Odvážne mu pozrela do očí a urobila všetko, o čo ju požiadal. I keď sa jej niektoré nemravnosti zdali nechutné, premohla sa a dokázala jemu i sebe, že svoju profesiu hravo zvládne. Keď do nej vnikol, zaryla nechty do jeho pliec a predstierala vzrušenie. V skutočnosti jej prekážalo, že sa len tak na ňu vrhol a nepýtal sa, či sa jej to páči, absolútne sa nestaral o jej pocity. Prečo by mal ? Veď bola len jedna z mnohých.

Túžil iba ukojiť svoje chúťky, ako to robil s každou, ktorá chcela prejsť konkurzom. Hlasné stony a usilovnosť tohto dievčaťa ho ale presvedčili, že je vhodná na túto prácu. Graciela bola dobrá herečka a podala skvelý výkon. Išlo predsa o prachy a tie si nenechá len tak ujsť. Nie je ako zbabelá Sally. Christopher ju potiahol za dlhé vlasy tak silno, až zjojkla. Jeho drsnosť ju prekvapila, no neopovážila sa niečo povedať. Keď skončil, takmer ju od seba odsotil a zvalil sa vedľa nej. Graciela sa na neho doširoka usmievala, no vo vnútri sa chvela. Konkurz bol naozaj náročný, uvedomila si, že bude musieť robiť aj veci, ktoré sa jej nepáčia a aj v prípade, že nebude mať chuť. Ale za vysoký zárobok to predsa stojí. Zvykne si, aj iné si zvykli, myslela si.

„Tak čo, prešla som testom ? “ nechtami sa dotkla jeho hrude.

„Bola si skvelá, ale ešte ťa musím veľa vecí naučiť.“

„Nechcem mať pocit, že som v škole,“ zahundrala.

„Zvykaj si, v tomto biznise sa dievčatá musia stále zdokonaľovať, pretože klienti sú nároční. Dáš si cigaretu ? “

Prikývla. Vytiahol jednu sebe a druhú pre ňu. Škrtol zapaľovačom. Na moment sa v prítmí mihol plameň, ktorý sa odrážal v jeho očiach. Postrehla v nich zvláštnu temnotu, ktorú si predtým nevšimla. Zapálil jej. Teraz potrebovala cigaretu viac ako kedykoľvek predtým. Nikotín ju pomaly upokojoval. Ležali vedľa seba a premýšľali. On nad tým, ako sa na nej nabalí a ona nad budúcnosťou, ktorá ju mala čakať. Začiatok nedopadol, ako si predstavovala, očakávala niečo výnimočné, pretože Christopher sa jej páčil.

Nie je však až taký dobrý milenec, ako si myslela. Išlo mu predovšetkým len o seba, aby bol uspokojený on, na ňu vôbec nemyslel. S trpkosťou si uvedomila, že nemôže miešať medzi nich nejaké city. Išlo mu len o sex a ona bola prostriedkom. A o to pôjde všetkým mužom, tak by sa mala odosobniť a nebrať to tragicky. Zvládne to, presviedčala samu seba. Veď ide len o sex za peniaze. O nič iné. Uvedomovala si, čo ju čaká a pokúšala sa obrniť odvahou, ktorá jej nikdy predtým nechýbala, no napriek tomu ju napĺňali obavy. Tie však okamžite zahnala a zakázala si myšlienky, ktoré by mali márniť jej plány na lepší život.

2. KAPITOLA

Osprchovala sa a obliekla si zvodné čierne čipkované šaty. Vraj, aby bola pripravená nonstop v prípade, že nejaký zákazník o ňu prejaví záujem. Christopher ju poučil, že cez deň pracovať nebude, tak môže chodiť na nákupy alebo sa len tak flákať. V noci však musí byť v pohotovosti, sedieť zvodne oblečená pri bare a odchádzať na izbu so zákazníkmi. Mala začať už dnes, čo sa jej zdalo priskoro, keďže si chcela po ceste oddýchnuť. Neopovážila sa však oponovať. K večeru vyliezli z izieb ostatné dievčatá. Na chodbe sa takmer s jednou z nich zrazila. Útla čiernovláska vytreštila na ňu oči.

„Ty si tu nová ? “

„Áno, som Graciela.“

„Ja som Karin a som tu najdlhšie zo všetkých,“ prehodila pyšne.

„Rada ťa spoznávam, Karin,“ Graciela jej podávala ruku, lenže Karin sa iba povýšenecky uškrnula.

„Nemysli si, že budeme priateľky. Nemám to vo zvyku. Tu všetky medzi sebou súperíme.“

„Prečo ? Nie sme predsa na športovom zápase,“ pokúsila sa o vtip.

„Svojím spôsobom každá z nás zápasí o mužov.“

„Hádam nie je o nich núdza.“

„No… niektoré dievčatá to nemajú také jednoduché. Keď sem chlapi prídu, vyberú si väčšinou mňa, pretože som najkrajšia a jednoducho najlepšia. Takže sa nepokúšaj prekonať ma,“ povedala výhražne Karin a odhrnula si prameň čiernych vlasov za ucho.

„Ty si teda poriadne namyslená krava ! “ vyhŕkla Graciela a Karin od prekvapenia otvorila ústa. Graciela si ju posmešne premerala a sebavedomo ju obišla. Už si viac nemala s tou fiflenou čo povedať.

„Ak si myslíš, že sa z teba pôjdu chlapi zblázniť, tak si na omyle ! Ja som najlepšia, rozumela si ? ! “ kričala za ňou Karin. Graciela sa otočila a ukázala jej vulgárne gesto.

„To sa ešte uvidí,“ odvetila pokojne. Ak má mať sokyne, fajn. Neprišla si sem predsa hľadať kamarátky, ale pracovať, takže jej to môže byť ukradnuté. O jedinú priateľku, ktorej dôverovala, práve dnes prišla. Sally ju sklamala, lebo ju nechala samu a zbabelo ušla. Jednoducho ju zradila. Doteraz sa predsa na ňu nikdy nevykašľala, zakaždým stála pri nej. Skvele si rozumeli.

Graciela nevedela pochopiť, prečo sa tejto práce tak zľakla. Izba bola luxusná a šaty, ktoré jej Christopher dal, nemala len tak hociktorá. Mohla si vyberať z rôznych luxusných značiek. Cítila sa dobre. Takto upravená sa zle ani nemohla cítiť. Zišla po schodoch k baru k ostatným dievčatám. Sedeli tam a popíjali. Všetky na ňu upreli oči a premerali si ju, akoby bola votrelec. Podobné pohľady im vrátila a veru, mala sa na čo pozerať.

Mihalnice až po obočie, vyumelkované nosy, silikónové prsia, nafúknuté pery. Graciela sa musela usmiať. Ona je prirodzená, nepotrebuje sa meniť ako tieto kreatúry, pomyslela si pobavene. Veď sa zaiste čoskoro rozsypú, pretože ich pokožka toľko plastických operácií neznesie. Drzosť jej rozhodne nechýbala a vedela to dať poriadne najavo. Jednoducho si sadla za bar, zdvihla pohár a povedala :

Koniec ukážky

Table of Contents

Obálka

Titulná strana

Tiráž

1. kapitola

2. kapitola